##### C:\Users\Usuario\AppData\Local\Microsoft\Windows\INetCache\IE\KZVEH8FU\dibu 5 febrero 2017 texto..jpgMISA CON NENOS

##### 5 de febreiro 2017. ORDINARIO 5º-A

**Mateu 5, 1- 16: “*Vós sodes a luz do mundo”*.**

Mensaxe: **Sae a ser SAL. Sae a ser LUZ.**

1. **ACOLLIDA**

Amigos e amigas:

Neste domingo 5º do tempo ordinario o Señor ofrécenos unha misión, unha tarefa a realizar: ser como o sal e como a luz no medio do mundo. Un cristián na súa familia, no seu traballo, no seu ambiente, ten que dar "gusto e sabor" á existencia humana e á vida dos demais. E ao mesmo tempo, co exemplo das nosas boas obras, ser como "unha luz" que anime a outros a seguir a Xesús xa a facer felices aos demais.

No nome do Pai... *O Señor Xesús, que nos invita a ser luz no medio do mundo e a dar bo sabor á vida de todos, sexa con todos vós.*


*(Pódense colocar nun sitio visible o cartel “Sae a ser sal”).*

**No nome do Pai... *Deus que, en Xesús, nos ensinou o camiño da felicidade, sexa convosco …***

**2. PERDÓN**

|  |  |
| --- | --- |
|  | *Á luz de Xesús descubrimos as nosas sombras e pecados, pero a súa bondade e agarimo lévano a perdoarnos. Pidamos humildemente perdón.* |
|  | * Ti es a “luz das nación”. Nós non deixamos que a luz da túa Palabra nos guíe cada día. *Señor, ten piedade.* |
|  | * Ti es a luz do mundo. Pero as nosas palabras e obras non son luz para os que nos ven. *Cristo, ten piedade.* |

* Ti es o sal da terra. Pero a nós cústanos poñer o sabor do amor, alegría e paz. *Señor ten piedade.*

****

**3. PALABRA DE DEUS**

Xesús dinos aos cristiáns que a nosa misión é ser sal e luz no mundo poñendo sabor e amor no que facemos. O profeta Isaías concrétao nas seguintes palabras: “parte o teu pan co famento e non te desentendas dos teus”. Pero non esquezamos, segundo san Paulo, que podemos contar coa forza de Deus, máis que coa nosa sabedoría humana.

**4. PETICIÓNS:**

*Oremos a Deus Pai dicindo.* ***R.- Énchenos coa túa luz.***

**1.- Pola Igrexa, para que sendo acolledora, misericordiosa, alegre, sexa sal no medio do mundo. Oremos.**

**2.- Polos pais cristiáns para que vivan intensamente a súa fe e poidan ser luz para os seus fillos. Oremos.**

**3.- Por todos os que dedican esforzo e tempo ao servizo dos máis necesitados. Que o seu exemplo sexa sal e luz para todos. Oremos.**

**4.- Por todos nós, para que, aínda que sexamos luces pequenas, amosemos a todos o amor de Xesús. Oremos.**

**5.- Por todas as comunidades cristiás, especialmente pola nosa, para que dean bo sabor á vida das persoas. Oremos.**

**Só para Galicia …**

**En Santiago:**

**6.- Polo sínodo diocesano que estamos a piques de rematar, para que nos animemos a levar á práctica as resolucións que saian del. Oremos.**

**En Ourense:**

**6.- Polo Sínodo diocesano que estamos a comezar, para que nos animemos a participar. Oremos.  
--------------***Escoita, Pai, a nosa oración. Por XNS.*

**5. OFRENDAS**

*(Prepáranse unha bolsiña de sal para cada neno, ou senón una cunca. Preparamos un recipiente no altar para deixar as bolsiñas de sal. E preparamos uns mistos grandes, mellor. Cando deixan as bolsas no recipiente dáselle un misto aceso para que o sosteñan mentres se le o texto).*

**- SAL:**Ofrecemos este sal para dicirlle a Xesús que queremos, como fixo el, pasar polo mundo poñendo sabor á vida dos nosos compañeiros e veciños, é dicir, facendo o ben.

**- MISTOS:**Recibimos este misto para recordar que temos que ser luz do mundo, aínda que só brillemos como pequenos mistos. E que levemos a luz de Cristo, a fe, por todas partes.

*-* **PAN E VIÑO:**Hoxe co pan e o viño achegamos o sufrimento e os desexos dos que o pasan mal. Que nunca esquezamos o desexo do Señor: “parte o teu pan co famento e non te desentendas dos teus”.

**6. VÍDEOS OU PPW PARA ESTE DOMINGO: Ord-5ºA**

- Vós sodes o sal da terra, evanxeo: <http://youtu.be/iKOrEvrQtD4>

- O sal da terra, película: <https://www.youtube.com/watch?v=vqqgjnItPks>

- Sodes o sal, canción: <https://www.youtube.com/watch?v=qOHhYr0LxbE>

- Sal e luz, canción: <http://youtu.be/XO1-ClcUvFY>

- Non te escondas, sae!, reflexión: <http://youtu.be/aYjCNYbOb9g>

- Tes a chave, reflexión: <https://www.youtube.com/watch?v=sxeQFlgHhOw>

- Sal da terra e Luz do mundo, <https://www.youtube.com/watch?v=dq-ryWkHyQg&feature=youtu.be>

- Campaña Pobreza: "Vós sodes o sal da Terra": <http://youtu.be/idkIcn5uYd0>

- Historias da miña avoa, reflexión: <http://youtu.be/t-PgvPBJi-8>

**SAL E LUZ, EU SEREI, XESÚS:**

**coa túa Palabra e o teu amor,**

**coa túa vida e a túa verdade,**

**coa túa presenza e a túa ledicia.**

**SAL E LUZ, EU SEREI, XESÚS:**

**dando amor aos demais,**

**perdoando as ofensas,**

**levando ledicia ante a tristeza,**

**SAL e LUZ, EU SEREI, XESÚS:**

**escoitando e animando,**

**empuxando e levantando,**

**crendo e esperando.**